VIRKAMIESTUOMIOISTUIMEN TUOMIO (ensimmäinen jaosto)
17 päivänä helmikuuta 2009
Asia F-38/08
Amerigo Liotti
vastaan
Euroopan yhteisöjen komissio
Henkilöstö – Virkamiehet – Arviointi – Urakehitystä koskeva kertomus – Vuoden 2006 arviointikierros – Arvioijien soveltamat arviointiperusteet
Aihe: EY 236 ja EA 152 artiklaan perustuva kanne, jossa Amerigo Liotti vaatii virkamiestuomioistuinta kumoamaan hänen urakehitystään
koskevan kertomuksen ajanjaksolta 1.1.–31.12.2006.
Ratkaisu: Liottin urakehitystä ajalta 1.1.–31.12.2006 koskeva kertomus kumotaan. Euroopan yhteisöjen komissio velvoitetaan korvaamaan
oikeudenkäyntikulut.
Tiivistelmä
Virkamiehet – Arviointi – Urakehitystä koskeva kertomus – Yleiset täytäntöönpanomääräykset, joissa vahvistetaan kaikille pääyksiköille
yhteiset arviointiperusteet
(Henkilöstösääntöjen 43 artikla)
Se, että virkamiehen urakehitystä koskevaa kertomusta laadittaessa jätetään soveltamatta kyseisen toimielimen henkilöstösääntöjen
43 artiklan täytäntöön panemiseksi antamia yleisiä täytäntöönpanomääräyksiä, joissa määrätään kaikille pääosastoille yhteisten
arviointiperusteiden huomioon ottamisesta virkamiesten ansioiden vertailun, arvioijien ehdottamien arviointien yhdenmukaisuuden
ja saman pääosaston sisäisen arvioinnin johdonmukaisuuden edistämiseksi, merkitsee olennaisen menettelymääräyksen rikkomista.
Se, että näitä arviointiperusteita ei noudateta tai ne otetaan riittämättömällä tavalla huomioon, merkitsee siten olennaista
sääntöjenvastaisuutta virkamiehen arvioinnissa ja on hyväksyttävä peruste sen kumoamiseen.
(ks. 46 ja 47 kohta)